CELEX: C2006/190/01
Language: hu
Date: 2006-08-12 00:00:00
Title: C-173/03. sz. ügy: A Bíróság (nagytanács) 2006. június 13-i ítélete (a Tribunale de Genova előzetes döntéshozatal iránti kérelme) – Traghetti del Mediterraneo SpA, felszámolás alatt kontra Repubblica italiana (A tagállamok szerződésen kívüli felelőssége – A közösségi jognak a végső fokon ítélkező nemzeti bíróságnak felróható megsértésével magánszemélynek okozott kár – Az állam felelősségének a nemzeti jogalkotó által a bíró szándékos vagy súlyosan kötelességszegő károkozására történő korlátozása – A bírói jogkör gyakorlása során végzett jogszabály-értelmezéshez, valamint a tényállási elemek és a bizonyítékok bírói értékeléséhez kapcsolódó bármilyen felelősség kizárása)

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/1
            
         A Bíróság (nagytanács) 2006. június 13-i ítélete (a Tribunale de Genova előzetes döntéshozatal iránti kérelme) – Traghetti del Mediterraneo SpA, felszámolás alatt kontra Repubblica italiana
   (C-173/03. sz. ügy) (1)
   
   (A tagállamok szerződésen kívüli felelőssége - A közösségi jognak a végső fokon ítélkező nemzeti bíróságnak felróható megsértésével magánszemélynek okozott kár - Az állam felelősségének a nemzeti jogalkotó által a bíró szándékos vagy súlyosan kötelességszegő károkozására történő korlátozása - A bírói jogkör gyakorlása során végzett jogszabály-értelmezéshez, valamint a tényállási elemek és a bizonyítékok bírói értékeléséhez kapcsolódó bármilyen felelősség kizárása)
   (2006/C 190/01)
   Az eljárás nyelve: olasz
   A kérdést előterjesztő bíróság
   Tribunale de Genova
   Az alapeljárás felei
   
      Felperes: Traghetti del Mediterraneo SpA, felszámolás alatt
   
      Alperes: Repubblica italiana
   Tárgy
   Előzetes döntéshozatal iránti kérelem – Tribunale di Genova – A tagállamnak az állampolgáraival szemben a bírái által a közösségi jog téves alkalmazása (különösen, ha végső fokon ítélkező bíró elmulasztja az ügyet az EK 234. cikknek megfelelően a Bíróság elé terjeszteni) miatti szerződésen kívüli felelőssége
   Rendelkező rész
   Ellentétes a közösségi joggal az olyan nemzeti szabályozás, amely általános szabályként kizárja a tagállam felelősségét a közösségi jognak a végső fokon ítélkező nemzeti bíróságnak felróható megsértésével magánszemélynek okozott kárért azzal az indokkal, hogy a közösségi jog megsértése az eljáró bíróság által végzett jogszabály-értelmezésből vagy a tényállási elemek és a bizonyítékok általa végzett értékeléséből ered.
   Ellentétes a közösségi joggal az olyan nemzeti szabályozás is, amely a tagállam felelősségét a bíró szándékos vagy súlyosan kötelességszegő károkozására korlátozza, amennyiben az ilyen korlátozás az érintett tagállam felelősségének kizárására vezetne azokban az esetekben, amikor az alkalmazandó jog – a C-224/01. sz. Köbler-ügyben 2003. szeptember 30-án hozott ítélet 53–56. pontjaiban kifejtésre került – nyilvánvaló megsértésére került sor.
   
      (1)  HL C 158., 2003.7.5.